**doc. dr. Marina Volk,** Univerza na Primorskem, Pedagoška fakulteta

**Međupredmetno povezivanje matematike u razrednoj nastavi u Sloveniji**

U današnjem društvu i gospodarstvu više nije presudno pamtiti činjenice i postupke, već je važno da smo opremljeni znanjima i vještinama koje nam omogućavaju rješavanje problema, kritičko mišljenje, sposobnost suradnje, kreativnost, računalno razmišljanje i samoreguliranje. U prijenosu znanja važno je da odgojno-obrazovne institucije budu svjesne izvannastavnih okolnosti u kojima učenici moraju funkcionirati i te okolnosti uzimaju u obzir prilikom podučavanja. Matematiku povezujemo s ostalim školskim predmetima i primjenjujemo je na stvarne situacije, jer učenik mora percipirati matematiku kao važan dio školskih predmeta s kojima tvori koherentnu cjelinu i da matematiku ne učimo zbog nje same, već zato što nam omogućuje razumijevanje svijeta oko nas. Otkrivanje povezanosti matematike s drugim disciplinama omogućuje bolje razumijevanje matematike i svijeta koji djeluje prema matematičkim načelima. Uključivanjem učenika u istraživanje sveprisutnosti matematike, osim postignuća, poboljšava se i njihov odnos prema matematici.